b'\n_START_ARTICLE_\nPreiskovalna komisija za ugotovitev in oceno dejanskega stanja, ki je lahko podlaga za odlo\xc4\x8danje o politi\xc4\x8dni odgovornosti nosilcev javnih funkcij v Vladi Republike Slovenije na Ministrstvu za pravosodje in Vrhovnem dr\xc5\xbeavnem to\xc5\xbeilstvu (...)\n_START_PARAGRAPH_\nPreiskovalna komisija za ugotovitev in oceno dejanskega stanja, ki je lahko podlaga za odlo\xc4\x8danje o politi\xc4\x8dni odgovornosti nosilcev javnih funkcij v Vladi Republike Slovenije na Ministrstvu za pravosodje in Vrhovnem dr\xc5\xbeavnem to\xc5\xbeilstvu Republike Slovenije v zvezi z izvr\xc5\xa1evanjem nadzora po Zakonu o dr\xc5\xbeavnem to\xc5\xbeilstvu (Uradni list RS \xc5\xa1t. 110/02 - uradno pre\xc4\x8di\xc5\xa1\xc4\x8deno besedilo) za spremembo zakonodaje in za druge odlo\xc4\x8ditve v skladu z ustavnimi pristojnostmi dr\xc5\xbeavnega zbora (tudi Kova\xc4\x8di\xc4\x8deva (preiskovalna) komisija) je preiskovalna komisija Dr\xc5\xbeavnega zbora Republike Slovenije._NEWLINE_\xc2\xbbPreiskovalna komisija je bila ustanovljena z namenom ugotoviti obseg in vsebino dejansko opravljenega nadzora po zakonu ter morebitno osebno odgovornost nosilcev javnih funkcij za pomanjkljiv, neu\xc4\x8dinkovit ali vsebinsko neustrezen nadzor v \xc4\x8dasu mandatne dobe dr\xc5\xbeavnega zbora v letih 2000 do 2004; ugotoviti stopnjo vpletenosti posameznih nosilcev javnih funkcij in oceniti njihov politi\xc4\x8dni vpliv na posledice vodenja politike pregona in ugotoviti morebitno osebno (konkretno) odgovornost nosilcev javnih funkcij pri pravno nedopustnih ravnanjih v zvezi s politiko pregona ali pregonom v posameznih primerih ter ugotoviti vzroke in okoli\xc5\xa1\xc4\x8dine, ki lahko povzro\xc4\x8dajo nezakonito in neodgovorno delo dr\xc5\xbeavnega to\xc5\xbeilstva, ter spremeniti zakonodajo tako, da ne bo ve\xc4\x8d omogo\xc4\x8dala tak\xc5\xa1nih ravnanj.\xc2\xab'